**УТВЪРЖДАВАМ,** Приложение № 3 към Заповед РД-09-844/04.08.2020 г.

**КРАСЕН КРАЛЕВ**

**МИНИСТЪР НА МЛАДЕЖТА И СПОРТА**

**Указания за прилагане на противоепидемични мерки на спортни обекти и съоръжения**

**1. Собствениците (наемателите) на спортните обекти и съоръжения да създадат следната организация за спазване на противоепидемичните мерки:**

а) поставят на видни места във всички помещения настоящите указания;

б) провеждат задължителен филтър на входа, като на всички се измерва телесната температура, не се допускат лица с повишена температура;

в) създават организация при влизане в тренировъчната зала спортистите, треньорите и длъжностните лица да почистват ръцете си с дезинфектант за ръце, като същите да бъдат осигурени на входните врати;

г) в тренировъчната зала се допускат по 1 човек на 4 кв. м. площ, но не повече от 20 души едновременно;

д) в съблекалните да се създаде организация да не се позволява използване на шкафчета, намиращи се непосредствено едно до друго, да се ограничи броят на спортистите, които могат да се намират едновременно в съблекалнята и да не се допуска струпване на хора;

е) спортистите използват само лични хавлиени кърпи;

ж) осигуряват се дезинфектант за ръце и препарати за дезинфекция на уредите;

з) максималната хигиена се осигурява чрез строги процедури за редовно почистване и дезинфекция, минимум 4 пъти дневно, извършване на влажно почистване и дезинфекция на под и повърхности, в т.ч. на всички контактни повърхности, които могат да се докоснат;

и) служителите се защитават с маска за лице, шлем или преграда, а при нужда и с ръкавици;

й) провежда се инструктаж на служителите за следене проявата на симптоми от спортистите, треньорите и длъжностните лица;

к) собствениците/наемателите на спортните обекти и съоръжения определят служител, който да отговаря за изпълнението и спазването на указанията;

л) поставят се на видно място информационни табели, които информират спортистите, треньорите и длъжностните лица за задължението да се спазва физическа дистанция и хигиена на ръцете при посещение на тренировъчната зала;

м)препоръчва се естествена вентилация на съоръжението;

н) да се извършва регулярно, най-малко 4 пъти месечно, почистване на филтрите на вентилационните и климатичните инсталации;

о) осигуряват на служителите си/персонала работен пакет, включващ дезинфекционен препарат за ръце; ръкавици за еднократна употреба от латекс; маска или шлем за лице, както и предоставят информация за контакт на лице, на което да се обадят в случай на спешни случаи;

п) в тренировъчните зали не се допускат лица освен спортисти, треньори и длъжностни лица, пряко отговорни за подготовката им.

р) при колективни и индивидуални спортни мероприятия с тренировъчен и състезателен характер на закрито, се допуска спортисти под 18-годишна възраст да бъдат придружавани от един придружител.

**2. Персоналът на тренировъчните зали спазва следните противоепидемични мерки:**

а) поддържат винаги безопасно разстояние от 1,5 м между колеги и разстояние за спортистите съгласно спецификата на спорта;

б) при кихане и кашляне, в случай че не може да се използва салфетка се използва сгъвката на лакътя, а не в дланта. Ако е в салфетка, тя веднага се изхвърля на обезопасено място;

в) мият ръцете си възможно най-често със сапун и вода. Ръцете винаги се мият след кашлица, кихане или издухване на носа, преди ядене и след посещение на тоалетната;

г) почивстват контактните повърхности на използваните спортни уреди и пособия с наличните дезинфектанти;

д) тоалетните, съблекалните, съдовете за отпадъци, общите части, уредите, помещенията и другите съоръжения да се почистват и дезинфекцират най-малко на всеки един час;

е) офис оборудване, мишки, клавиатури, които се ползват от персонала, се дезинфекцират периодично и задължително при смяна на служителите;

ж) служителите, които се чувстват болни и имат оплаквания като настинка, хрема, кихане, болки в гърлото, лека кашлица или повишаване на телесната температура, остават у дома;

з) служителите следва да се свързват с личните си лекари, когато симптомите се влошат (затруднено дишане, висока температура);

и) сужителите трябва да си останат у дома, в случай, че в дома им има болен.

**3. Спортистите, треньорите и длъжностните лица трябва да са запознати със следните мерки:**

а) трябва да са запознати с хигиенните мерки и условията за тренировки в залата;

б) лица със симптоми като настинка, хрема, кихане, болки в гърлото, лека кашлица и повишена телесна температура не следва да не посещават тренировъчната зала;

в) следват указанията на служителите;

г) извършват дезинфекция на ръцете си при пристигане в залата;

д) задължително носят собствена кърпа, която използват в залата;

е) изхвърлятсобствения си боклук или отпадъци в поставените подходящи кошчета за целта;

ж) след употреба на спортен уред или пособие почистват контактните повърхности, като използват осигурените за целта дезинфектанти;

з) тренират с чисти спортни обувки и облекло, предназначени само за залата;

и) да се избягва докосването на очите, устата и носа;

й) да се избягва директен контакт със секрети или пръски, отделени при кихане и кашлица.

**4. Допускане на публика**

Всички колективни и индивидуални спортни мероприятия с тренировъчен и състезателен характер за всички възрастови групи на закрито се провеждат без публика.

Поставянето на защитна маска за лице за еднократна или многократна употреба или друго средство покриващо носа и устата (в т.ч. кърпа, шал, шлем и др.) на всички закрити спортни обекти и съоръжения е задължително.

При провеждане на спортни състезания на открито се допуска публика до 1 000 души на сектор, при заетост на местата не повече от 50 %, при настаняване на зрителите най-малко през 1 седалка и при спазване на физическа дистанция от 1, 5 м.